A BIZOTTSÁG 490/2005/EK RENDELETE
(2005. március 29.)
az 1788/2003/EK tanácsi rendelet I. mellékletében a 2004/2005-ös időszakra megállapított nemzeti referenciamennyiségek „szállításai” és „közvetlen eladásai” közötti felosztásról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékágazatban illeték megállapításáról szóló, 2003. szeptember 29-i 1788/2003/EK tanácsi rendeletre (1) és különösen annak 6. cikke (4) bekezdésére és 8. cikkére,
mivel:
(1)
Az 1788/2003/EK rendelet 6. cikke rendelkezik arról, hogy a tagállamok megállapítják a termelők egyéni referenciamennyiségeit, hogy a termelők egy vagy két egyéni referenciamennyiséggel rendelkezhetnek, az egyik a szállításokra, a másik pedig az eladásokra vonatkozik, és hogy e mennyiségek referenciamennyiségek közötti átcsoportosítása csak a termelő indokolt kérése alapján történhet.
(2)
A tej- és tejtermékágazatban illeték megállapításáról szóló 1788/2003/EK tanácsi rendelet alkalmazására vonatkozó részletes szabályok megállapításáról szóló, 2004. március 30-i 595/2004/EK bizottsági rendelet (2) 25. cikkének (1) bekezdésével összhangban Belgium, Dánia, Németország, Görögország, Spanyolország, Franciaország, Írország, Olaszország, Luxemburg, Hollandia, Ausztria, Portugália, Finnország, Svédország és az Egyesült Királyság értesítette a Bizottságot az 1788/2003/EK rendelet 6. cikke (1) bekezdésének alkalmazása alapján történő, az egyéni referenciamennyiségek szállításai és közvetlen eladásai közötti felosztásról.
(3)
A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia esetében az egyéni referenciamennyiségek alapját az 1788/2003/EK rendelet I. mellékeltének f) pontjában állapították meg.
(4)
Az 595/2004/EK rendelet 25. cikkének (2) bekezdésével összhangban Belgium, a Cseh Köztársaság, Dánia, Németország, Észtország, Görögország, Spanyolország, Franciaország, Írország, Olaszország, Ciprus, Lettország, Litvánia, Luxemburg, Magyarország, Hollandia, Ausztria, Portugália, Szlovákia, Finnország, Svédország és az Egyesült Királyság értesítette a Bizottságot azokról a mennyiségekről, amelyeket a termelők kérésére a szállítások és közvetlen eladások egyéni referenciamennyiségei között véglegesen átcsoportosítottak.
(5)
Az 1788/2003/EK rendelet 6. cikkének (4) bekezdése rendelkezik arról, hogy a finn nemzeti referenciamennyiségnek a rendelet 1. cikkében említett szállításokra kiosztott része legfeljebb 200 000 tonnáig felemelhető a finn „SLOM”-termelők kompenzálása érdekében. Ausztriában és Finnországban egyes tej- és tejterméktermelők számára az egyedi referenciamennyiségek elosztásáról szóló, 1995. március 29-i 671/95/EK bizottsági rendelet (3) 6. cikkével összhangban Finnország értesítést küldött a 2004/2005-ös gazdasági évre vonatkozó mennyiségekről.
(6)
Ezért helyénvaló az 1788/2003/EK rendelet I. mellékletében meghatározott, a 2004. április 1-je és 2005. március 31-e közötti időszakban alkalmazandó nemzeti referenciamennyiségek „szállításai” és „közvetlen eladásai” közötti elosztást megállapítani.
(7)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1788/2003/EK rendelet I. mellékletében meghatározott, a 2004. április 1-je és 2005. március 31-e közötti időszakban alkalmazandó nemzeti referenciamennyiségek „szállításai” és „közvetlen eladásai” közötti elosztást a rendelet melléklete állapítja meg.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 29-én.